|  |  |  |  |
| --- | --- | --- | --- |
| E  |

|  |  |
| --- | --- |
|  | **MINISTERUL SĂNĂTĂŢII****DIRECŢIA DE SĂNĂTATE PUBLICĂ A JUDEŢULUI CLUJ****Cluj-Napoca, 400158, Str. Constanţa nr. 5, etaj I;****Telefon: 0040 - 264-433645; Fax: 0040 - 264-530388;****Web : www.dspcluj.ro; E-mail :** **dspj.cluj@dspcluj.ro****Nr.inreg. 7799/19.11.2015**  |

 |

**Catre mass media locala,**

**Alaturat va trimitem un material referitor la Ziua Nationala fara Tutun- 19 noiembrie 2015, pe care va rugam sa-l publicati in ziarul Dumneavoastra sau sa-l difuzati in emisiunile Dumneavoastra, avand in vedere importanta informarii populatiei cu privire la aceasta tema.**

**Ziua Naţională fără Tutun - 19 noiembrie 2015**

 Campania dedicată **Zilei Naţionale fără Tutun** se desfasoarăîn perioada 23 - 30 noiembrie 2015 cu sloganul **„Învinge dependența de tutun! Recâștigă-ți sănătatea!”**

 Ziua Naţională fără Tutun, marcată în fiecare an în a 3-a zi de joi a lunii noiembrie, oferă cadrul informării şi sensibilizării populaţiei cu privire la riscurile generate de consumul de tutun, precum şi a populaţiei nefumătoare cu privire la riscurile la care se supune prin inhalarea fumului de ţigară – aşa numitul “fumat pasiv” –, alături de încurajarea acesteia din urmă de a-şi solicita dreptul la un aer fără fum de ţigară, prin respectarea prevederilor legale în vigoare.

 Campania are ca obiective informarea şi conştientizarea populaţiei asupra riscurilor asociate consumului de tutun; creşterea numărului de persoane care nu încep să fumeze şi a celor care renunţă la fumat; protecţia faţă de expunerea la fumul de tutun.

În **România**, se fumează zilnic peste **5 milioane** de pachete de ţigări, iar aproximativ **85%** dintre pacienţii cu cancer bronhopulmonar sunt fumători, potrivit **Societăţii Române de Pneumologie**. Totodată studiile au arătat că **89%** dintre fumătorii din ţara noastră şi-ar dori să reducă numărul ţigărilor sau să renunţe complet la fumat.

Printre numeroasele **avantaje ale renunțării la fumat** se numără:

* creșterea speranței de viață
* scăderea riscului producerii unui infarct miocardic
* scăderea riscului formării unei tumori cancerigene
* un mod de viață mult mai sănătos
* mai mulți bani în buzunar

Direcţia de Sănătate Publică a Judeţului Cluj în colaborare cu Societatea Română de Cancer Cluj vor avea în această campanie activităţi de discuţii interactive în şcoli, cu distribuţie de pliante precum şi prezentarea campaniei în şedinţele lunare ale medicilor de familie si ale asistenţilor comunitari din judeţ.

**Cu consideraţie,**

**DIRECTOR EXECUTIV**

**Dr.MIHAI MOISESCU- GOIA**